Halo-halo

An halo-halo, siring man haluhalo, tataramon kan mga Pilipino para sa "mixed", sarong popular na pandulsi sa Filipinas na kompwesto nin pinagrunot na yelo, gatas na ebaporada o gatas nin nyog, asin manlainlain na sangkap kaiba an ube jam (ube halaya), garbanzo beans, tipog, sago, gulaman, pinipig, flan, saradit na pidaso nin prutas. Ini parati inaandam na igwa nin tinakad na ube sa ibabaw. Nakalaag ini sa sarong halangkaw na baso asin ginagamitan nin halabang kutsara. 

Mayo nin tamang mga sangkap para sa halo-halo mantang an mga sangkap pwedeng manlainlain na marhay, alagad sa parati an pandulsing ini may kaibang kaong, macapuno, saba na linuluto sa sirup (hinamisan), langkâ, gulaman, tapioca tapes, nata de coco asin iba pa. An mga sangkap ikinakaag sa espesipikong mga katongdan; An prutas, monggo, asin iba pang hamis ikinakaag sa irarom, sinusundan nin kinuskos na yelo, dangan iniibabawan nin arin man na kombinasyon nin leche flan, ube halaya o sorbetes. Binububuan nin gatas na ebaporada o gatas nin nyog an halo-halo bago iserbe.Roufs, Timothy G and Kathleen Smyth (2014). Sweet Treats Around the World: an Encyclopedia of Food and Culture : An Encyclopedia of Food and Culture. ABC-CLIO, LLC. pp. 267–271. ISBN 9781610692212. Igwa nin manlainlain na lokal asin rehiyonal na baryedad kan halo-halo na makukua sa bilog na nasyon, na kaiba an iba-ibang mga sangkap asin/o dagdag pang mga sangkap maliban sa mga dating nakalista, kaiba an wintermelon, durian, asin strawberry ice cream.

Mga panluwas na takod

 Halo-halo —gikan sa Philippine Inquirer Internet na Edisyon
 Halo-Halo: Business & Recipe for Success—Pinoy Bisnes Ideas

Toltolan

Kategorya:Mga pandulsi